شبنم شکیل

شبنم شکیل ایک پاکستانی شاعرہ،ادیب،اورماہرتعلیم تھیں۔ شبنم نے اپنی ابتدائی زندگی پاکستان کے شہرلاہورمیں گزاری اور اردو ادب میں ماسٹرڈگری حاصل کی۔ اپنے کیریئر کے دوران، انہوں نے پاکستان کے متعدد کالجوں میں بطور لیکچرر کام کیا۔ ان کی پہلی کتاب تنقیدی مضامین، 1965 میں شائع ہوئی۔  انھوں نے اردو ادب میں متعدد ایوارڈز اور اعزازات جیتے جن میں 2005 میں پرائیڈ آف پرفارمنس ایوارڈ بھی شامل تھا۔

سیرت 
شبنم 12 مارچ 1942 کو پاکستان کے شہر لاہور میں پیدا ہوئیں۔ ان کے والد سید عابد علی عابد ایک شاعراور ماہر تعلیم تھے اور اس طرح انہیں ادبی ماحول میں پروان چڑھنے کا موقع ملا اور غلام مصطفٰی تبسم اور فیض احمد فیض جیسے قابل ذکر لوگوں سے ملاقات کا شرف رہا  وہ کینڈڈ کالج کی طالبہ تھیں اور انہوں نے لاہور میں ہی اسلامیہ کالج سے گریجویشن کی انہوں نے اورینٹل کالج ، لاہور سے اردو ادب میں ماسٹر آف آرٹس کی ڈگری حاصل
کی۔
تعلیم ختم کرنے کے بعد ، انہوں نے کوئین میری کالج ، لاہور سے اردو زبان و ادب کے پروفیسر کی حیثیت سے اپنے کیریر کا آغاز کیا ۔ اگلے 30 سالوں تک ، انہوں نے پاکستان کے مختلف کالجوں جیسے لاہور کالج برائے خواتین یونیورسٹی ، گورنمنٹ گرلز کالج کوئٹہ اور اسلام آباد میں فیڈرل گورنمنٹ کالج ایف۔ 7/2 میں بطور استاد کام کیا۔ 
1967 میں ، اس نے سید شکیل احمد سے شادی کی جو سرکاری ملازم تھے۔ اس جوڑے کے دو بیٹے وقار حسنین احمد اور جہانزیب احمد اور ایک بیٹی ملہاٹ اعوان تھی۔

تصانیف 
 تنقیدی مضامین (1965ء) 
 شب زاد (شعری مجموعہ) ،
 اضطراب، 
 تقریب کچھ تو  
 مسافت رائگاں 
دوسری عورت (افسانوں کا مجموعہ)

وفات 
شبنم 2 مارچ 2013ء کو کراچی میں انتقال کر گئیں۔ ان کی نماز جنازہ 3 مارچ کو اسلام آباد کے ایف۔ 11 قبرستان میں ادا کی گئی۔ 
وزیر اعظم راجا پرویز اشرف نے ایک پیغام میں اہل خانہ سے ان کی وفات پر دکھ کا اظہار کرتے ہوئے اظہار تعزیت کیا۔

حوالہ جات 
3.https://dunya.com.pk/index.php/special-feature/2013-03-05/2610

1942ء کی پیدائشیں
پاکستانی شعرا
فضلا کنیئرڈ کالج
بیسویں صدی کے شعرا
اردو شعرا
اسلامیہ کالج لاہور کے فضلا
پاکستانی علما
2013ء کی وفیات
تمغائے حسن کارکردگی وصول کنندگان
لاہور کالج برائے خواتین یونیورسٹی کا تدریسی عملہ
لاہوری شخصیات
پاکستانی اردو شعرا